CELEX: 32003R1410
Language: bg
Date: 2003-08-07 00:00:00
Title: Регламент (ЕО) № 1410/2003 на Комисията от 7 август 2003 година за изменение на Регламент (ЕО) № 1622/2000 относно определяне на някои подробни правила за прилагане на Регламент (ЕО) № 1493/1999 на Съвета относно общата организация на пазара на вино и за установяване на кодекс на Общността на енологичните практики и обработки

03/ 48
            
            
               BG
            
            
               Официален вестник на Европейския съюз
            
            
               176
            
         32003R1410
   
               L 201/9
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 1410/2003 НА КОМИСИЯТА
   
   от 7 август 2003 година
   за изменение на Регламент (ЕО) № 1622/2000 относно определяне на някои подробни правила за прилагане на Регламент (ЕО) № 1493/1999 на Съвета относно общата организация на пазара на вино и за установяване на кодекс на Общността на енологичните практики и обработки
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), последно изменен с Регламент (ЕО) № 806/2003 (2), и по-специално член 46 от него,
   като има предвид, че:
   
               (1)
            
            
               Регламент (ЕО) № 1622/2000 на Комисията от 24 юли 2000 г. относно определяне на някои подробни правила за прилагане на Регламент (ЕО) № 1493/1999 на Съвета относно общата организация на пазара на вино и за установяване на кодекс на Общността на енологичните практики и обработки (3), последно изменен с Регламент (ЕО) № 2244/2002 (4), определя граници и някои условия за използването на веществата, разрешени с Регламент (ЕО) № 1493/1999. В светлината на развитието на винопроизводството и методите за експериментиране границите по отношение на L-аскорбиновата киселина и хранителните соли диамониев фосфат и амониев сулфат, установени в приложение IV към Регламент (ЕО) № 1622/2000, трябва да бъдат изменени.
            
         
               (2)
            
            
               Член 46, параграф 2 от Регламент (ЕО) № 1493/1999 предвижда приемане на спецификациите за чистота и идентичността на веществата, използвани в енологичните практики. Спецификациите на голям брой от тези вещества са вече определени в Директива 96/77/ЕО на Комисията от 2 декември 1996 г. за установяване на специфичните критерии за чистота на хранителните добавки, които са различни от оцветителите и подсладителите (5), последно изменена с Директива 2002/82/ЕО (6), която въвежда по отношение на поливинилполипиролидон по-строги критерии, отколкото изискванията и критериите за чистота в приложение V към Регламент (ЕО) № 1622/2000. В резултат на това хоризонталното законодателство, което регламентира критериите за чистота на хранителните добавки, трябва да се прилага и към лозаро-винарския сектор, а приложение V — да се заличи.
            
         
               (3)
            
            
               В лозарските райони в лозарска зона А, чийто списък фигурира в член 8 от Регламент (ЕО) № 1622/2000, официалното наименование на район „Rheinpfalz“ беше променено на „Pfalz“. В горепосочения член трябва да се използва новото наименование на района.
            
         
               (4)
            
            
               Италианските качествени вина, произведени в определен район, които имат право да се ползват от наименованието за произход „Colli orientali del Friuli“, придружено от термина „Picolit“, имат съдържание на остатъчна захар, което е по-голямо от 5 грама на литър и за запазването им в добро качество и състояние е необходимо съдържание на серен диоксид, което е по-високо от общата граница от 260 mg/l, но е по-ниско от 300 mg/l. Следователно тези вина трябва да бъдат добавени към списъка в приложение ХII.
            
         
               (5)
            
            
               Гореспосочените качествени вина, произведени в определен район „Colli orientali del Friuli“, придружени от термина „Picolit“, се приготвят с помощта на специална методология, общото им алкохолно съдържание е по-високо от 13 обемни процента и обикновено съдържанието им на летливи киселини превишава границите, определени в приложение V, буква Б към Регламент (ЕО) № 1493/1999, но е по-ниско от 25 милиеквивалента на литър. Следователно тези вина трябва да се прибавят към списъка в приложение ХIII.
            
         
               (6)
            
            
               Регламент (ЕО) № 1622/2000 предвижда, че обичайните методи на анализ, описани в Регламент (ЕИО) № 2676/90 на Комисията от 17 септември 1990 г. относно определяне на методи на Общността за анализ на вината (7), последно изменен с Регламент (ЕО) № 440/2003 (8), се отменят от 1 август 2003 г. Няколко от тези обичайни методи за анализ са подложени на научна и техническа оценка и са предмет на проучване с цел потвърждаване на тяхната точност и прецизност, за да бъдат признати като референтни методи. Тъй като тази работа още не е приключила, датата на отменяне на някои разпоредби на Регламент (ЕИО) № 2676/90 трябва да бъде отложена с още две години, в очакване на окончателните изводи на текущите проучвания.
            
         
               (7)
            
            
               Мерките, предвидени в настоящия регламент са в съответствие със становището на Управителния комитет по виното,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1622/2000 се изменя, както следва:
   
               1.
            
            
               Член 6 се заменя със следното:
               „Член 6
               Спецификациите за чистота и идентичност на веществата, използвани в енологичните практики, посочени в член 46, параграф 2, буква в) от Регламент (ЕО) № 1493/1999, са тези, установени в Директива 96/77/ЕО. Там, където е необходимо, тези критерии за чистота се допълват със специфичните изисквания, посочени в настоящия регламент.“
            
         
               2.
            
            
               В предпоследното тире от член 8 думата „Rheinpfalz“ се замея с думата „Pfalz“.
            
         
               3.
            
            
               В член 44, параграф 2 изразът „1 август 2003 г.“ се заменя с израза „1 август 2005 г.“.
            
         
               4.
            
            
               Приложение IV се заменя с приложението към настоящия регламент.
            
         
               5.
            
            
               Приложение V се заличава.
            
         
               6.
            
            
               В приложение ХII, буква а) след второто тире се добавя следното тире:
               
                           „—
                        
                        
                           качествени вина, произведени в определен район, които имат право на наименованието за произход „Colli orientali del Friuli — Picolit“,“
                        
                     
         
               7.
            
            
               В приложение ХIII, буква в) след второто тире се добавя следното тире:
               
                           „—
                        
                        
                           качествените вина, произведени в определен район „Colli orientali del Friuli“, придружени от термина „Picolit“,“
                        
                     
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
   Той се прилага от 1 август 2003 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 август 2003 година.
      
         
            За Комисията
         
         Franz FISCHLER
         
         
            Член на Комисията
         
      
   
   
      (1)  ОВ L 179, 14.7.1999 г., стр. 1.
   
      (2)  ОВ L 122, 16.5.2003 г., стр. 1.
   
      (3)  ОВ L 194, 31.7.2000 г., стр. 1.
   
      (4)  ОВ L 341, 17.12.2002 г., стр. 27.
   
      (5)  ОВ L 339, 30.12.1996 г., стр. 1.
   
      (6)  ОВ L 292, 28.10.2002 г., стр. 1.
   
      (7)  ОВ L 272, 30.10.1990 г., стр. 1.
   
      (8)  ОВ L 66, 11.3.2003 г., стр. 15.
   ПРИЛОЖЕНИЕ
   
      
         „ПРИЛОЖЕНИЕ IV
         Граници при използването на някои вещества
         (Член 5 от настоящия регламент)
         Максималните граници, които се прилагат по отношение на използването на веществата, посочени в приложение IV към Регламент (ЕО) № 1493/1999, в съответствие с условията, определени от последния, са следните:
         
                     Вещество
                  
                  
                     Употреба с прясно грозде, гроздова мъст, ферментирала гроздова мъст, ферментирала гроздова мъст, получена от сухо грозде, концентрирана гроздова мъст и младо ферментирало вино
                  
                  
                     Употреба с гроздова мъст, предназначена за пряка консумация от човека като такава, вино, подходящо за производство на трапезно вино, пенливо вино, пенливо газирано вино, искрящо вино, искрящо газирано вино, ликьорно вино и качествени вина, произведени в определен район
                  
               
                     Препарати от клетъчни стени на дрожди
                  
                  
                     40 g/hl
                  
                  
                     40 g/hl
                  
               
                     Въглероден диоксид
                  
                  
                      
                  
                  
                     максимално съдържание във виното, обработено по този начин: 2 g/l
                  
               
                     L-аскорбинова киселина
                  
                  
                      
                  
                  
                     250 mg/l; максималното съдържание във виното, обработено по този начин, не трябва да превишава 250 mg/l
                  
               
                     Лимонена киселина
                  
                  
                      
                  
                  
                     Максимално съдържание във виното, обработено по този начин: 1 g/l
                  
               
                     Метавинена киселина
                  
                  
                      
                  
                  
                     100 mg/l
                  
               
                     Меден сулфат
                  
                  
                      
                  
                  
                     1 g/hl, при условие че съдържанието на мед в продукта, обработен по този начин, не превишава 1 mg/l
                  
               
                     Въглен за енологична употреба
                  
                  
                     100 g сухо тегло на hl
                  
                  
                     100 g сухо тегло на hl
                  
               
                     Хранителни соли: диамониев фосфат или амониев сулфат
                  
                  
                     1 g/l (изразен в сол) (1)
                     
                  
                  
                     0,3 g/l (изразен в сол) за приготвяне на пенливо вино
                  
               
                     Амониев сулфит или амониев бисулфит
                  
                  
                     0,2 g/l (изразен в сол) (1)
                     
                  
                  
                      
                  
               
                     Фактори на растежа: тиамин под формата на тиамин хидрохлорид
                  
                  
                     0,6 mg/l (изразен в тиамин)
                  
                  
                     0,6 mg/l (изразен в тиамин) за приготвяне на пенливо вино
                  
               
                     Поливинилполипиролидон
                  
                  
                     80 g/hl
                  
                  
                     80 g/hl
                  
               
                     Калциев тартрат
                  
                  
                      
                  
                  
                     200 g/hl
                  
               
                     Калциев фитат
                  
                  
                      
                  
                  
                     8 g/hl
                  
               
                     Лизозим
                  
                  
                     500 mg/l (2)
                     
                  
                  
                     500 mg/l (2)
                     
                  
               
   
   
      (1)  Тези продукти могат също да се използват в комбинация, с граница до общо количество от 1 g/l, без с това да се засяга границата от 0,2 g/l, посочена по-горе.
   
      (2)  В случаите когато се прибавят и към мъстта, и към виното, общото количество не може да превишава границата от 500 mg/l.“